open-index/open-wikipedia-markdown huggingface dataset:
เอาโตโดรโม เอนโซ เอ ดิโน เฟอร์รารี

**เอาโตโดรโม เอนโซ เอ ดิโน เฟอร์รารี** (Autodromo Enzo e Dino Ferrari) หรือ **อิโมลาเซอร์กิต**  เป็นสนามแข่งรถในประเทศอิตาลี ตั้งอยู่ที่เมืองอิโมลา แคว้นเอมีเลีย-โรมัญญา  อยู่ทางตะวันออกของโบโลนญา เมืองหลวงของแคว้น เป็นระยะทาง 40 กิโลเมตร และอยู่ห่างจากโรงงานประกอบรถยนต์เฟอร์รารี ที่เมืองมาราเนลโล 80 กิโลเมตร  สนามแห่งนี้จึงถือเป็นสนามเหย้าของทีมรถแข่งเฟอร์รารี ใช้จัดแข่งขันฟอร์มูลาวัน รายการซานมาริโนกรังด์ปรีซ์

สนามแห่งนี้สร้างขึ้นในทศวรรษ 1950 เดิมชื่อว่า "เอาโตโดรโม ดิโน เฟอร์รารี" เพื่อระลึกถึง อัลเฟรโด 'ดิโน' เฟอร์รารี บุตรชายของเอนโซ เฟอร์รารี ผู้ก่อตั้งบริษัทเฟอร์รารี  ต่อมาเมื่อเอนโซ เฟอร์รารี เสียชีวิตในปี ค.ศ. 1988 สนามแห่งนี้จึงเปลี่ยนชื่อเป็น "เอาโตโดรโม เอนโซ เอ ดิโน เฟอร์รารี"

สนามแห่งนี้เป็นสนามที่เกิดอุบัติเหตุบ่อยครั้ง มีนักแข่งชื่อดังหลายคนเกิดอุบัติเหตุที่นี่ โดยเฉพาะที่โค้งชื่อ "Tamburello" เช่น เนลสัน ปิเกต์ ในปี ค.ศ. 1987  เกอร์ฮาร์ด เบอร์เกอร์ ในปี ค.ศ. 1989  และอุบัติเหตุร้ายแรงที่เกิดขึ้นในปี ค.ศ. 1994 ระหว่างการแข่งขันซานมาริโนกรังปรีซ์ เกิดอุบัติเหตุกับรูเบนส์ บาริเชลโล ในวันที่ 29 เมษายน  โรแลนด์ รัตเซนเบอร์เกอร์ ในวันที่ 30 เมษายน และไอร์ตัน เซนนา ในวันที่ 1 พฤษภาคม ซึ่งทำให้โรแลนด์ รัตเซนเบอร์เกอร์ และไอร์ตัน เซนนา เสียชีวิต

## แหล่งข้อมูลอื่น
*Autodromo Enzo e Dino Ferrari 
*Autodromo Enzo e Dino Ferrari History and Statistics 
*Info from BBC's circuit guide

หมวดหมู่:สนามแข่งรถในประเทศอิตาลี
หมวดหมู่:สนามกีฬาในประเทศอิตาลี
หมวดหมู่:แคว้นเอมีเลีย-โรมัญญา
หมอน

thumb|right|หมอน

**หมอน** เป็นเครื่องนอนอย่างหนึ่งที่ใช้ศีรษะหนุนเวลานอน หรือใช้ประโยชน์อื่นๆเช่น ใช้กอด ใช้อิง  หมอนถูกประดิษฐขึ้นมาในหลากหลายรูปแบบ โดยหมอนที่ใช้ส่วนใหญ่ทำจากผ้าเป็นรูปทรงสี่เหลี่ยมผืนผ้าและยัดด้วยวัสดุ เช่น นุ่น ขนเป็ด หรือปัจจุบันนิยมใช้โพลีเอสเตอร์ ส่วนหมอนที่ใช้นอนกอด เรียกว่า หมอนข้าง เป็นรูปทรงกระบอก สำหรับ หมอนอิง มีหลายแบบ เช่น ทรงสี่เหลี่ยมจัตุรัส ทรงกลม  

ในประเทศไทย หมอนในแต่ละภูมิภาคก็มีเอกลักษณ์ต่างๆกันไป เช่น หมอนสี่เหลี่ยมทางภาคอีสาน หรือ หมอนขวานทางภาคกลาง
การเลือกหมอน

ความทุกข์ของคนอาจจะเกิดจากเป็นโรค บางคนถ่ายไม่ได้หรือถ่ายลำบากก็ทุกข์ รับประทานมากเกินไป หรือน้อยเกินไปก็ทุกข์ การนอนไม่หลับก็เป็นทุกข์ โดยเฉพาะผู้สูงอายุ การนอนหลับเป็นการพักผ่อนที่ดีที่สุด เป็นการพักผ่อนทั้งร่างกาย และจิตใจหลังจากที่ได้ทำงานหนัก ทั้งกายและใจ การจะนอนให้หลับดีต้องมีองค์ประกอบหลายอย่าง การเลือกหมอนที่เหมาะสม ก็อาจจะทำให้นอนหลับดีขึ้น และยังลดอาการของอาการปวดหลังหรือปวดคอ

## ชนิดของหมอน
หนุนที่เข่าซึ่งสามรถหนุนได้สองรูปแบบ คือนอนหงายแล้วเอาหมอนหนุนใต้เข่า หรือนอนตะแคงหมอนอยู่ระหว่างขา ท่านอนและการใช้หมอนท่านี้จะช่วยลดอาการปวดหลังเนื่องจากกล้ามเนื้อหลังอักเสบ หมอนที่ใช้คือหมอนข้าง

หมอนหนุนที่ศีรษะและคอ หมอนที่ดีควรจะรองตั้งแต่ต้นคอจรดถึงศีรษะ ความสูงของหมอนประมาณ 4-6 นิ้วโดยหมอนควรจะนุ่มเพื่อที่ส่วนที่รองศีรษะยุบ จนกระทั่งหมอนสามารถรองรับบริเวณคอ หมอนชนิดนี้เหมาะสำหรับคนที่ปวดต้นคอ หากหมอนสูงเกินไปเมื่อนอนหงายหรือนอนตะแคง กล้ามเนื้อคอจะถูกยืดมากเกินไป ทำให้ปวดกล้ามเนื้อคอ และที่สำคัญในทางนอนหงายหากหมอนสูงไป จะทำให้ทางเดินหายใจแคบเกิดอาการกรน

หมอนรูปตัว U เป็นหมอนทีใช้สำหรับหนุนคอ ขณะเดินทางโดยสารเพื่อป้องกันมิให้คอเอียงไปทางด้านใดด้านหนึ่ง หรือหงายไปทางด้านหลัง เหมาะสำหรับนั่งหลับขณะโดยสารในรถหรือเครื่องบิน

หมอนรองหลัง ใช้สำหรับหนุนหลังส่วนเอว เหมาะสำหรับคนที่ต้องทำงานนั่งนาน หรือขับรถนาน เพื่อลดอาการเกร็งของกล้ามเนื้อหลัง

หมอนรูปโดนัท เหมาะสำหรับผู้ที่มีกระดูกก้นกบหัก เวลานั่งจะไม่ปวดก้น

เมื่อท่านเลือกที่จะใช้หมอนที่ใดที่หนึ่งให้ลองดูดูสัก 1-2 สัปดาห์จึงจะเห็นผล เมื่อใช้หมอนไประยะเวลาหนึ่งความนุ่มของหมอนจะเสียไป ต้องเปลี่ยนหมอน

หมวดหมู่:เครื่องตกแต่งบ้าน
นิกายในศาสนาพุทธ

**นิกาย**ในศาสนาพุทธ () หมายถึง หมวด, หมู่, พวก นิยมใช้ใน 2 ความหมาย คือความหมายหนึ่งเป็นชื่อเรียกคัมภีร์พระสุตตันตปิฎกที่แยกออกเป็น 5 หมวด คือ ฑีฆนิกาย มัชฌิมนิกาย สังยุตตนิกาย อังคุตตรนิกาย ขุททกนิกาย

อีกความหมายหนึ่ง เป็นชื่อเรียกคณะนักบวชในศาสนาเดียวกัน แต่แยกไปเป็นพวกๆ ตามความเห็นที่ไม่ตรงกันซึ่งมีในทุกศาสนา ในพุทธศาสนาก็อย่างมหานิกาย กับธรรมยุตินิกาย ทักษิณนิกาย กับ อุตรนิกาย

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548


หมวดหมู่:คำศัพท์ศาสนาพุทธ
รอยัลรัมเบิล (2008)

**รอยัล รัมเบิล (2008)** () เป็นรายการเพย์-เพอร์-วิว มวยปล้ำอาชีพ ของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 27 มกราคม 2008 ณ แมดิสัน สแควร์ การ์เด้น ในเมืองนิวยอร์ก,นิวยอร์กซิตี้ สหรัฐอเมริกา โดยเป็นรายการครั้งที่ 21 ที่จัดภายใต้ชื่อ รอยัลรัมเบิล และร่วมด้วยนักมวยปล้ำจาก รอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 5 รายการด้วยกัน

## ผลการปล้ำ

## แมตช์ รอยัลรัมเบิล
### รายชื่อผู้ที่เข้าร่วมแมตช์ รอยัลรัมเบิล 30 คน

### รายชื่อผู้ที่เข้าร่วมแมทช์รอยัลรัมเบิล

## เกร็ดความรู้
*ชาโว เกอร์เรโร ได้เข้าร่วมปล้ำ รอยัลรัมเบิล ทั้งๆที่ครองเข็มขัดแชมป์โลก ECW (ECW World Champion) อยู่ซึ่งไม่ค่อยมีเหตุการณ์ที่แชมป์โลกได้ขึ้นปล้ำแบบนี้ในยุคปัจจุบัน
*เดอะมิซ เป็นคนที่น่าอับอายที่สุด เนื่องจากถูกฮอร์นสวอเกอร์ นักมวยปล้ำคนแคระ ดึงมือที่แตะขอบเวทีอยู่จนตกเวที
*ในปี 2008 ต้องขุดเอาตำนานอย่าง ร็อดดี ไพเพอร์ และ จิมมี สนูกกา ไปร่วมเวทีด้วย (เนื่องจากคนไม่พอ) ทำให้นักมวยปล้ำหนุ่มๆไม่สนใจการปล้ำไปชั่วขณะ แต่สุดท้ายเคนก็จับสองผู้เฒ่าตกเวทีไปพร้อมๆกัน

## ดูเพิ่ม
* รอยัลรัมเบิล
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

*Official website

หมวดหมู่:มวยปล้ำอาชีพในปี พ.ศ. 2551
รอยัลรัมเบิล (2008)
สวีทนุช

**สวีทนุช** หรือชื่อจริงว่า **วรนุช กนกากร** (บริราช) เกิดเมื่อวันที่ 22 กุมภาพันธ์ พ.ศ. 2485 เป็นศิลปินนักร้องชาวไทย มีผลงานอัลบั้มชุดแรกในปี พ.ศ. 2551 ในแนวเพลงลูกกรุง เธอเคยเป็นนักร้องเพลงไทยเดิมคนหนึ่งของ รายการเพลินเพลงกับนฤพนธ์ ทางช่อง 4 (บางขุนพรหม) และเคยเป็นพรีเซนเตอร์ โฆษณาสินค้าของบริษัทอิตาเลียนไทยในสมัยนั้น แต่เธอก็ได้แต่งงานเสียก่อนจึงมิได้เข้าสู่วงการเพลงอย่างเต็มตัว แต่ก็ได้ตั้งวงโฟล์คซองกับเพื่อน ๆ ในยุคทศวรรษที่ 1970 กว่า 10 ปี และเธอยังเป็นนักร้องของวงธนาคารออมสิน

## ประวัติ
อัลบั้มชุดแรกของเธอที่ชื่อ *ต้นฉบับเสียงหวาน* ได้ร่วมงานกับ โก้ – เศกพล อุ่นสำราญที่มาช่วยเป่าคลาริเนต, คุณสุวรรณ มโนษร – มือไวโอลินฝีมือดีระดับต้น ๆ ของประเทศ และนักดนตรีฝีมืออีกมากมาย อัลบั้มชุดนี้เปิดตัวด้วยเพลง “รักยุค Hi-Tech” ประพันธ์โดยบรรณ สุวรรณโณชิน เพลงนี้ก็ขึ้นอันดับ 1 ของคลื่น Seed 97.5

สำหรับคำวิจารณ์ด้านเสียงร้องและผลงานชุดแรกนี้  ต่อพงษ์จากผู้จัดการออนไลน์วิจารณ์ไว้ว่า "น้ำเสียงของคุณนุชนั้นเป็นแบบนักร้องรุ่นลูกกรุงเฟื่องและอ่อนช้อยและมีลีลาเอื้อนกันแบบลายคราม เมื่อมาร้องเนื้อเพลงตลก ๆ อารมณ์ดี และมีเนื้อหาไปในทางสว่างมันก็เข้ากั๊นเข้ากันกับภาคดนตรีสวรรค์ที่เบาสบาย แต่หนักแน่นจากยอดฝีมือทั้งสิ้น" ส่วนศักดิ์ศิริ มีสมสืบ จากคมชัดลึกวิจารณ์ไว้ว่า "ทั้งน้ำเสียงและลีลาอยู่ในมาตรฐาน เพลงไทยสากล ยุคนั้น โดยไม่มีตกหล่น แก้วเสียงของเธอให้อารมณ์เคียง ๆ กับ พิทยา บุญญรัตนพันธ์"

ต่อมาสวีทนุชออกผลงานอัลบั้มชุด *สนุกนึก* ที่นำเพลงยอดนิยมในหมู่นักฟังเพลง 10 เพลงมาทำใหม่อย่าง เพลงคนมันรัก (ไอซ์ ศรัณยู), คู่กัด (เบิร์ด ธงไชย) และ ทั้งทั้งที่รู้ (อัสนี-วสันต์) เป็นต้น โดยนำมาตีความและเรียบเรียงใหม่ในรูปแบบเพลงลูกกรุง โดยมีโปรดิวเซอร์ บรรณ สุวรรณโณชิน  มาทำงานให้อัลบั้มนี้ บรรเลง บรรลัย จากนิตยสารแฮมเบอร์เกอร์วิจารณ์ผลงานอัลบั้มนี้ไว้ว่า "เธอตีความเพลงไปตามความบริสุทธิ์และร้องเหมือนมันเป็นเพลงใหม่ของตัวเอง ที่เขียนขึ้นเพื่อตัวเธอเองเป็นคนแรก... ภาคดนตรีเป็นไปตามมาตรฐานของบรรณที่ค่อนข้างละเมียดและประณีตสูงกว่างานเพลงป็อปดาษดื่นทั่วไป"

## ผลงานเพลง
### สตูดิโออัลบั้ม
* *ต้นฉบับเสียงหวาน* (2551)
* *สนุกนึก* (2552)
* *ที่สุดหวาน* (2553)
### ผลงานรวมศิลปิน
* *ใบชา song ร้องเพลง ชาตรี* (2554) 
สวีทนุช ร่วมร้องเพลง รักครั้งแรก โดยเรียบเรียงเป็นลูกกรุงจังหวะ Tango และโซโล่ด้วยไวโอลินเร้าใจโดย สุวรรณ มโนษร แห่ง Leelawadee quartet (เป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี)

**หมายเหตุ** : อัลบั้มนี้เป็นเป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี

## อ้างอิง

## แหล่งข้อมูลอื่น
* ไฮไฟฟ์ของสวีทนุช sweetnuj.hi5.com

หมวดหมู่:นักร้องหญิงชาวไทย
หมวดหมู่:นักร้องเพลงลูกกรุง
นวกะ

**นวกะ** แปลว่า *ผู้ใหม่, ผู้บวชใหม่, พระใหม่* เรียกว่า **พระนวกะ**

**นวกะ** พระวินัยใช้หมายถึงภิกษุที่มีพรรษายังไม่ครบ 5

**นวกะ** เป็นพระที่นับว่ายังเป็นผู้ใหม่คือยังมีพรรษาไม่ครบ 5 จึงยังต้องอยู่ในความปกครองดูแลของพระอุปัชฌาย์ซึ่งพระวินัยเรียกว่ายังต้องถือนิสสัยอยู่

**พระนวกะ** มีระเบียบว่าจะต้องศึกษาเล่าเรียนพระธรรมวินัยเพื่อรักษาตนทุกรูป สำหรับพระนวกะผู้อยู่จำพรรษาแรก เจ้าอาวาสและเจ้าคณะผู้ปกครองจะจัดการเรียนการสอนให้เป็นพิเศษโดยเฉพาะ ก่อนออกพรรษาจัดให้มีการสอบด้วย เรียกว่า สอบชั้น**[[นวกภูมิ]]** หรือ **สอบนวกภูมิ**

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:คำศัพท์ศาสนาพุทธ
กรุงเทพกรังด์ปรีซ์

**กรุงเทพกรังด์ปรีซ์** มีชื่อเป็นทางการในภาษาไทยว่า **การแข่งรถยนต์ระหว่างชาติ รางวัลใหญ่กรุงเทพ ฯ** เป็นการเตรียมการเพื่อจัดการแข่งรถ ขนาด 1500 ซีซี บริเวณรอบสนามหลวง และพระบรมมหาราชวัง เมื่อวันที่ 10 ธันวาคม พ.ศ. 2482 ระยะทาง 2 ไมล์ (3.22 กิโลเมตร) จำนวน 60 รอบ ระยะทางรวมทั้งสิ้น 120 ไมล์ (96.56 กิโลเมตร) 

การแข่งขันนี้จัดขึ้นตามคำแนะนำของพระเจ้าวรวงศ์เธอ พระองค์เจ้าจุลจักรพงษ์ ในปี พ.ศ. 2481 โดยความเห็นชอบของรัฐบาล โดยพันเอกหลวงพิบูลสงคราม นายกรัฐมนตรีในขณะนั้น ได้มีการเชิญนักแข่งรถที่มีชื่อเสียงในยุโรปมาร่วมแข่งขัน รวมทั้งพระวรวงศ์เธอ พระองค์เจ้าพีรพงศ์ภาณุเดช จะทรงขับรถอี.อาร์.เอ. รอมิวลุส ร่วมแข่งขันด้วย นักแข่งรถที่เข้าแข่งขัน ประกอบด้วย 

การแข่งรางวัลใหญ่กรุงเทพ ฯ ต้องล้มเลิกไปเสียก่อน เนื่องจากเกิดสงครามโลกครั้งที่สองขึ้นในยุโรป เมื่อวันที่ 1 กันยายน พ.ศ. 2482 ทำให้การแข่งขันนี้ได้ชื่อว่าเป็น "การแข่งขันที่ไม่เคยเกิดขึ้น" (The Race that was Never Run)

## ดูเพิ่ม
* กรุงเทพกรังด์ปรีซ์ 2531

## อ้างอิง

หมวดหมู่:การแข่งขันรถยนต์
หมวดหมู่:พ.ศ. 2482
บึงหล่ม

**บึงหล่ม** เป็นสถานที่หนึ่งที่อยู่ในบริเวณติดต่อกับบ้านท้องโพลงและนาอิน ในปัจจุบันสถานที่แห่งนี้ได้กลายเป็นบึงหนองน้ำปัจจุบันและมีดอกบัวขึ้นอยู่เต็มไปหมด

## ประวัติ

บึงหล่มซึ่งแต่ก่อนบึงหล่มได้เรียกกันว่า ”บึงล่ม” สาเหตุที่เรียกกันว่าบึงล่มเพราะในสมัยก่อนมีเรื่องเล่ากันว่าบึงหล่มเป็นเมืองเก่าเมืองหนึ่งซึ่งมีพระมหากษัตริย์ปกครองอยู่และมีเจ้าชายปกครองเมืองอยู่ด้วยวันหนึ่งเจ้าชายของบึงหล่มได้ลงไปอาบน้ำเหมือนทุกๆวันในขณะที่กำลังอาบน้ำอยู่สายตาเหลือบไปเห็นดอกบัว 2 ดอก เจ้าชายก็แปลกใจเพราะบริเวณนั้นไม่เคยมีป่าบัวเลย ดอกบัวที่โผล่ขึ้นมานั้นเป็นดอกบัวบานและดอกบัวตูมที่มีความงดงามมาก แต่เมื่อเจ้าชายพิจารณาแล้วก็คิดว่าดอกบัวบานนั้นงดงามกว่าดอกบัวตูม เจ้าชายจึงเด็ดดอกบัวและนำดอกบัวบานที่คิดว่างดงามมากกว่าดอกบัวตูมให้กับภรรยา ส่วนบัวตูมนั้นให้กับมารดา เมื่อกาลเวลาผ่านไปกลีบดอกบัวบานก็เริ่มร่วงหล่นไปตามกาลเวลาพร้อมกับภรรยาก็เริ่มชราลงเป็นลำดับทำให้เกิดความเบื่อหน่ายตรงกันข้ามกับมารดาที่มีความงดงามขึ้นดังกับดอกบัวตูมที่ค่อยๆแย้มกลีบทำให้เกิดความปรารถนาในตัวมารรดาของตนฉันชู้สาวเพียงแค่เจ้าชายคิดภายใต้เมืองหล่มก็เกิดเสียงดังขลุกขลักๆและลั่นขึ้นมาทันที่สร้างความตกใจให้กับชาวบ้านยิ่งนัก

วันหนึ่งเจ้าชายเข้าไปหามารดาและพูดสนทนาในเรื่องต่างๆแล้วตั่งคำถามกับมารดาว่า ”ประตูที่เราเคยออกมาแล้วเราจะเข้าไปอีกได้ไหม” มารดาคิดว่าเจ้าชายคงถามตามปกติจึงตอบลูกว่า ”ทำไมละลูกประตูที่เราเคยเข้าเคยออกเป็นประจำอยู่แล้วทำไมเราจะเข้าไปอีกไม่ได้” ทำให้เจ้าชายพึ่งพอใจในคำตอบมากหลังจากวันนั้นเจ้าชายจึงตัดสินใจว่าจะต้องเข้าไปหามารดาและปลุกปล้ำให้ได้ เมื่อเจ้าชายเคาะประตูเรียกมารดาหลังจากสิ้นเสียงเคาะประตูแผ่นดินของเมืองก็เกิดการสั่นและค่อยๆยุบตัวลงอย่างช้าด้วยสัญชาตญาณทำให้ต่างก็วิ่งหนีไปคนละทาง

กล่าวถึงเจ้าชายได้วิ่งหนีไปพร้อมกับบริวารอีกมากมายไปทางทิศใต้ของเมืองหล่มมาพักเหนื่อยที่บ้านทุ่งสาร (ในอำเภอพรหมพิรามปัจจุบัน) แต่ก็ยังเกรงว่าแผ่นดินจะถล่มมาถึงจึงพาบริวารเดินทางต่อไปและมาหยุดเพื่อเรียกขวัญที่หมู่บ้านเหล่าขวัญ (หมู่บ้านเหล่าขวัญในปัจจุบัน) เมื่อบรรดาผู้ติดตามได้มีกำลังใจดีแล้วจึงเดินทางต่ออย่างไร้จุดหมายและไม่มีผู้ใดทราบเรื่องราวของเจ้าชาย

กล่าวถึงมารดาของเจ้าชายเมื่อเกิดเหตุการณ์แผ่นดินถล่มก็ได้พาบริวารหนีไปทางทิศเหนือของบึงหล่มและมาพักนั่งอิงต้นไม้ใหญ่ซึ่งแต่ก่อนเรียกว่าหมู่บ้านนางอิง (หมู่บ้านนาอินปัจจุบัน) นางหยุดพักได้เพียงครู่เดียวก็ออกเดินทางต่อเมื่อแน่ใจว่าแผ่นดินคงถล่มมาไปถึงจึงงมาพักที่หมู่บ้านนางยั้ง (หมู่บ้านนายางปัจจุบัน) แล้วจึงออกเดินทางต่อและมาหยุดคิดถึงเหตุการณ์ที่เกิดขึ้นจึงเรียกว่าหมู่บ้านนางคำนึง (หมู่บ้านนาคนึงในปัจจุบัน) และออกเดินทางต่อและมาตั้งถิ่นฐานในเมืองลับแลจังหวัดอุตรดิตถ์ปัจจุบัน

## อาณาเขตของบึงหล่ม
บึงหล่มมีอาณาเขตติดต่อกับจังหวัดอุตรดิตถ์ ใน อำเภอพิชัย ตำบลนาอิน และติดต่อกับ หมู่บ้านท้องโพลง ตำบลดงประดำ อำเภอพรหมพิราม จังหวัดพิษณุโลกโดยมีบึงขนาดกว้างอยู่ระหว่างกลางและมีเนื้อที่ประมาณ 4000-7000 ไร่

## ลักษณะภูมิประเทศ
ลักษณะภูมิประเทศของบึงหล่มเป็นที่ราบสูงติดกับเขาฝากบึงเขาปรัง เป็นบึงที่มีน้ำลึกประมาณ 3-4 เมตร และมีชาวบ้านทำนาบริเวณรอบบึง

## ลักษณะประชากร
ลักษณะประชากรระว่าง บ้านนาอิน กับ บ้านท้องโพลง มีหมู่บ้านประมาณ 15 หมู่และมีประชากร ประมาณ 8000 ถึง 9000 คน
พระองค์เจ้าขุนเณร

**พระองค์เจ้าขุนเณร** เป็นพระโอรสบุญธรรมใน สมเด็จพระเจ้าพี่นางเธอ เจ้าฟ้ากรมพระเทพสุดาวดี โดยพระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ สถาปนาขึ้นเป็นเจ้านายในพระราชวงศ์จักรี

มีพระธิดา 3 องค์

## พระประวัติ
พระองค์เจ้าขุนเณรเป็นบุตรของพระอินทรรักษา (เสม) พระภัสดาของสมเด็จพระเจ้าพี่นางเธอ เจ้าฟ้ากรมพระเทพสุดาวดี พระเชษฐภคินีเธอในพระบาทสมเด็จพระพุทธยอดฟ้าจุฬาโลกมหาราช พระองค์เจ้าขุนเณร ทรงเป็นเจ้านายนอกพระราชวงศ์จักรี เพราะพระชาติประสูติของพระองค์นั้นเกิดกับหญิงสามัญ ซึ่งเป็นอนุภริยาในพระอินทรรักษา (เสม) สำหรับพระองค์เจ้าขุนเณร นับว่าเป็นเจ้านายที่พระปรีชาการศึกสงครามพระองค์หนึ่ง ทรงประทับที่วังบ้านปูน แต่พระชีวประวัติเท่าที่สืบค้นมีน้อยมาก สิ้นพระชนม์ในสมัยรัชกาลที่ 3

## พระกรณียกิจ
พระองค์เจ้าขุนเณรทรงนำทัพในการรบที่สำคัญ มีดังนี้ 
*การรบในสมัยสงครามเก้าทัพ
พระกรณียกิจที่ปรากฏชัดเจนและมีความสำคัญยิ่งขึ้น คือ เหตุการณ์ในการทำสงครามกับพม่า ที่เรียกว่าสงครามเก้าทัพ ณ เมืองกาญจนบุรี ในปี พ.ศ. 2328 ในแผ่นดินพระบาทสมเด็จพระพุทธยอดฟ้าจุฬาโลกมหาราช พระองค์เจ้าขุนเณรได้รับหน้าที่เฉพาะกิจโดย สมเด็จพระบวรราชเจ้ามหาสุรสิงหนาทโปรดเกล้าฯ ให้เป็นหัวหน้ากองโจร คอยทำลายกองเสบียงที่มาจากเมืองเมาะตะมะ ทวาย และตะนาวศรี พระองค์เจ้าขุนเณรใช้กองกำลังที่พระองค์ทรงฝึกเองเพียง 1800 คนเท่านั้น ที่จะต้องยันกองทัพพม่า ที่ยกมาเป็นจำนวนนับแสน ซึ่งในการปฏิบัติงานสำคัญ เป็นภารกิจเสี่ยงต่อภัยอันตรายตลอดเวลา ยากที่กำลังพลปกติทั่วไปจะกระทำได้สำเร็จ
*สงครามปราบเจ้าอนุวงศ์เวียงจันทน์    
พระกรณียกิจครั้งสุดท้ายของพระเจ้าขุนเณร ในแผ่นดินพระบาทสมเด็จพระนั่งเกล้าเจ้าอยู่หัว รัชกาลที่ 3 ทรงทำการรบกับกองทัพเจ้าอนุวงศ์เวียงจันทน์ ในฐานะกองโจร ในปี พ.ศ. 2369 ขณะพระองค์เจ้าขุนเณรมีพระชนมายุกว่า 60 พรรษา ทรงได้รับโปรดเกล้าฯ ให้เป็นนายทัพกองโจรคุมกำลังกองโจร ซึ่งเป็นคนพม่า คนทวาย และเป็นนักโทษมาแล้ว จำนวน 500 คน ภายหลังให้ทหารเมืองนครราชสีมามารวมด้วยอีก 500 คน โดยให้พระณรงค์สงครามเป็นหัวหน้า

## พระอนุสรณ์
*ค่ายขุนเณร ตำบลแม่สา อำเภอแม่ริม จังหวัดเชียงใหม่ เป็นที่ตั้งของกรมรบพิเศษที่ 5

## พระเกียรติยศ

## พระอิสริยยศ
* ไม่ปรากฏ : ขุนเณร
* สมัยรัชกาลที่ 1 : พระองค์เจ้าขุนเณร

## ในวัฒนธรรมสมัยนิยม
มีนักแสดงผู้รับบท พระองค์เจ้าขุนเณร ได้แก่

* สุริยัน ปฏิพัทธ์ จากละครเรื่อง สงครามเก้าทัพ (2531)
* ประวิทย์ บัวกลิ่น จากสารคดีกึ่งละคร ศึกเก้าทัพ (2555)

## อ้างอิง
* พระเจ้าหลานเธอ พระองค์เจ้าขุนเณร

พระองค์เจ้าขุนเณร  ผู้บัญชาการกองทัพนินจาของไทย

ขุนเณร
หมวดหมู่:บุคคลในประวัติศาสตร์กรุงรัตนโกสินทร์
พลังจิต

**พลังจิต**เป็นพลังอำนาจอันลึกลับที่มนุษย์เข้าใจกันว่า ในตัวของมนุษย์ด้วยกันจะมีความสามารถพิเศษ และมีพลังเหนือธรรมชาติ ในปัจจุบัน ยังไม่มีการทดลองหรือวิจัยแน่ชัดว่าพลังจิตมีอยู่จริงหรือไม่

## ความเข้าใจ
เราทุกคนนั้นมีพลังอยู่ภายในตัวของเราเอง แต่ทุกวันนี้มนุษย์กลับสามารถนำเอาพลังจิตที่ตนเองมีออกมาใช้งานได้เพียงแค่เศษเสี้ยวเดียวของพลังจิตทั้งหมด โดย ร่างกายไม่สามารถเข้าไปบังคับควบคุมพลังจิตเหล่านั้นได้

จิตไร้สำนึกเป็นจิตที่มีพลังมากที่สุด พลังจิตในส่วนของจิตไร้สำนึกจึงเป็นพลังจิตในส่วนที่มีพลังอันไร้ขอบเขต และเป็นพลังที่สามารถเปลี่ยนแปลงสิ่งต่าง ๆ ในชีวิตของเราได้อย่างน่าทึ่ง ซึ่งก็หมายความถึงว่า มนุษย์ผู้ที่มีความสามารถในการดึงเอาพลังจิตจากจิตไร้สำนึกออกมาใช้งานได้ จะเป็นผู้ที่สามารถกำหนดความเป็นไปในชีวิตให้แก่ตนเองได้

ในประเทศไทยความเชื่อเรื่องพลังจิตมักนำความเชื่อทางไสยศาสตร์เข้ามาปะปน จนแทบไม่เหลือเค้าโครงหรือทฤษฎีทางวิทยาศาสตร์ใด ๆ และยังมีการอ้างอิงอันเท็จว่าไอน์สไตน์ได้หันสนใจในพระพุทธศาสนา ด้วยความเชื่อทางพลังจิต

## นิรุกติศาสตร์
ในปี ค.ศ. 1942 นักเขียนสองคน ได้แก่ นักชีววิทยา เบอร์โทลด์ วิสเนอร์ (Bertold Wiesner) และนักจิตวิทยา โรเบิร์ต โธเลสส์ (Robert Thouless) ได้นำคำว่า "psi" (มาจาก ψ *psi* อ่านออกเสียงว่า "พซาย" ซึ่งเป็นอักษรตัวที่ 23 ของอักษรกรีก) มาใช้ในวิชาปรจิตวิทยาในบทความที่ตีพิมพ์ในวารสาร British Journal of Psychology  (ตัวอักษรกรีกตัวนี้ถูกเลือกใช้เนื่องจากเป็นอักษรตัวแรกของคำภาษากรีก ψυχή [*psyche*] ซึ่งแปลว่า "จิตใจ" หรือ "จิตวิญญาณ" ) จุดประสงค์ก็คือว่า "psi" จะแสดงถึง "ปัจจัยที่ไม่รู้จัก" (unknown factor) ในการรับรู้ด้วยสัมผัสพิเศษหรือสัมผัสที่หก (extrasensory perception) และการเคลื่อนย้ายวัตถุด้วยอำนาจจิต (psychokinesis) ซึ่งเป็นประสบการณ์ที่เชื่อกันว่าไม่สามารถอธิบายได้ด้วยกลไกทางกายภาพหรือทางชีววิทยาใดๆ ที่ทราบอยู่แล้ว  ในหนังสือปี 1972, Thouless ยืนกรานว่าเขาและ Wiesner เป็นผู้คิดคำว่า "psi" ขึ้นมาก่อนที่จะนำมาใช้ในวงการนิยายวิทยาศาสตร์ โดยอธิบายว่าพวกเขามีเจตนาที่จะสร้างคำศัพท์ที่เป็นกลางมากกว่า "ESP" ซึ่งจะไม่บ่งบอกถึงทฤษฎีกลไกที่มีอยู่ก่อนแล้ว 

คำว่า "พลังจิต" ปรากฏครั้งแรกในนวนิยายขนาดสั้นของนักเขียนนิยายวิทยาศาสตร์ชื่อ แจ็ค วิลเลียมสัน—*The Greatest Invention*—ซึ่งตีพิมพ์ในนิตยสาร *[[Astounding Science Fiction]]* ในปี ค.ศ. 1951 

## อ้างอิง

หมวดหมู่:ไสยศาสตร์
หมวดหมู่:เทคโนโลยีสมมติ
อาหารสุนัข

**อาหารสุนัข** คือวัตถุจากพืชหรือสัตว์ที่มีไว้เพื่อจุดประสงค์ในการให้สุนัขหรือสัตว์จำพวกสุนัขอื่น ๆ กิน อาหารสุนัขพิเศษที่ใช้ในการให้เป็นรางวัลให้กับสุนัขนั้นไม่ใช่อาหารสุนัขและมักเรียกกันว่าขนมสุนัข

คนบางคนทำอาหารสุนัขเองโดยการนำวัตถุดิบที่หาได้ง่ายในร้านค้าทั่วไปนำมาผสมกันให้สุนัขกิน และคนบางกลุ่มคงยังใช้อาหารสุนัขแบบผลิตขายอยู่

มีการถกเถียงกันหลายครั้งหลายคราว่าอาหารของสุนัขที่ดีที่สุดควรจะเป็นอย่างไร บางคนเผยว่าสุนัขได้กินอาหารเหลือของมนุษย์มาเป็นล้าน ๆ ปีแล้วซึ่งก็ทำให้สุนัขมีสุขภาพดีไม่มีปัญหาและยังบอกอีกว่าอาหารสุนัขแบบผลิตหรือแบบเม็ดนั้นมีเนื้อคุณภาพต่ำ สารเจือปนอาหาร และส่วนประกอบอื่น ๆ ที่สุนัขไม่ควรได้รับและไม่ได้สร้างมาตามธรรมชาติเพื่อสุนัขอย่างแท้จริง

## อาหารสุนัขแบบผลิตขาย

อาหารสุนัขที่ซื้อมาส่วนใหญ่จะมาให้รูปภาพเม็ดหรือรูปแบบเปียก อาหารสุนัขที่ความชื้นอยู่ประมาณ 6−10% ตามความจุ และอาหารแบบกระป๋องมีมากถึง 78% อาหารที่มีความชื้นกลางมีความชื้นประมาณ 25−35% เจ้าของส่วนใหญ่ซื้ออาหารแบบเม็ดเพราะราคาที่ถูกกว่าและความสะดวก อาหารในรูปแบบนี้อยู่ได้นานหลายวันแต่แบบเปียกจะเสียไปเมื่อเวลาผ่านไปไม่นาน

### อาหารสุนัขแห้ง (แบบเม็ด)

อาหารสุนัขแบบแห้งหรือแบบเม็ดเป็นอาหารสุนัขที่มีราคาถูกที่สุดต่อน้ำหนักเมื่อเปรียบเทียบกับอาหารแบบเปียกหรือแบบชื้นและยังไม่ทำให้เกิดนิ่ว อาหารประเภทนี้จะเสียได้ช้ากว่าแบบกระป๋องมาก 

### อาหารสุนัขแบบเปียก
อาหารสุนัขแบบเปียกมีน้ำมากกว่าถ้าเปรียบเทียบกับรูปแบบอื่น ๆ อาหารในรูปแบบนี้จะให้โปรตีนแบะสารอาหารได้ดีกว่ามากและสามารถดูแลความสะอาดของการผลิตได้โดยง่ายเนื่องจากมีส่วนประกอบของน้ำอยู่มาก 

### อาหารสุนัขแบบดิบหรือบาร์ฟ
อาหารสุนัขแบบดิบหรือบาร์ฟ เป็นการให้อาหารแบบดิบ เช่นเนื้อดิบ เนื้อติดกระดูก หรือไก่ดิบ ปลาดิบ เป็นอาหารที่ใหม่สด เพื่อเลียนแบบพฤติกรรมของสุนัขป่านั่นเอง 

### อาหารสุนัขอื่น ๆ
ในไม่กี่ปีที่ผ่านมานี้ บริษัทหลาย ๆ แห่งล้วนกำลังผลิตอาหารสุนัขรูปแบบแปลกใหม่ออกมาเพื่อเป็นการครองตลาดย่อย 

**ป้ายอาหารสุนัขอื่น ๆ ที่เห็นได้ทั่วไป**:

* **แช่แข็ง** หรือ **แช่แข็งแห้ง** มาจากอาหารโดยตรงโดยข้ามขั้นตอนที่มีในอาหารรูปแบบเก่า ๆ ไปทำให้มีคุณประโยชน์มากขึ้นในอาหารชนิดนี้

* **แบบข้น** มาจากอาหารโดยตรงเช่นกันแต่ได้เอาน้ำออกไปมากพอควร ผลิตภัณฑ์จะอยู่ในถุงที่ปิดแน่นซึ่งป้องกันไม่ได้ความชื้นเข้ามาจนทำให้แบคทีเรียสามารถเติบโตได้ ปกติต้องเติมน้ำอุ่นก่อนให้สัตว์

* **สด** หรือ **แช่เย็น** ผลิตผ่านกระบวนการพาสเจอร์ไรซ์

## อ้างอิง

## แหล่งข้อมูลอื่น
* Interpreting pet food labels - Pet food labeling according to AAFCO regulations
* Report on the risk from pentobarbital in dog food by FDA/Center for Veterinary Medicine
* What's Really in Pet Foods  by the Animal Protection Institute
* To Buy or Not to Buy: A Dog Food Review by Jane Baetz, Spaniel Journal Informative article deciphers the ingredients list on dog foods.
* Foods to avoid in dogs
* อาหารสุนัข

หมวดหมู่:อาหารสัตว์
หมวดหมู่:สุนัข
โรงพยาบาลปราสาท

**โรงพยาบาลปราสาท** เป็นโรงพยาบาลทั่วไปขนาด 308 เตียง ตั้งอยู่ที่ถนนโชคชัย-เดชอุดม หมู่ที่ 2 ตำบลกังแอน อำเภอปราสาท จังหวัดสุรินทร์  เปิดดำเนินการเมื่อวันที่ 15 มกราคม พ.ศ. 2525  

โรงพยาบาลปราสาท นับเป็นโรงพยาบาลของรัฐที่มีขนาดใหญ่เป็นอันดับ 2 ของจังหวัดรองจากโรงพยาบาลสุรินทร์

## ประวัติ

โรงพยาบาลปราสาท เปิดดำเนินการเมื่อวันที่ 15 มกราคม พ.ศ. 2525 เดิมเป็นโรงพยาบาลขนาด 10 เตียง เนื่องจากมีประชาชนไปรับบริการจำนวนมาก โดยเฉพาะผู้ป่วยที่รับไว้นอนรักษาในโรงพยาบาลโดยเฉลี่ยจะเกินอัตราเตียง 3-4 เท่า ทำให้มีผู้ป่วยนอนอยู่ระเบียงทางเดิน หน้าห้องตรวจและส่วนหนึ่งต้องย้ายไปนอนอยู่ที่โรงซักฟอกด้านล่าง ดังนั้น กระทรวงสาธารณสุขจึงจัดสรรงบประมาณปี พ.ศ. 2527 ยกฐานะเป็นโรงพยาบาลขนาด 30 เตียง สร้างแล้วเสร็จเมื่อวันที่ 10 มิถุนายน พ.ศ. 2528 และเพิ่มข้าราชการรวมกว่า 127 คน หลังจากนั้น ได้ยกฐานะเป็นโรงพยาบาลขนาด 60 เตียงเมื่อวันที่ 15 เมษายน พ.ศ. 2539 ปัจจุบัน โรงพยาบาลปราสาทได้ยกฐานะเป็นโรงพยาบาลทั่วไปขนาด 150 เตียง ตั้งแต่ปี พ.ศ. 2552 ยกฐานะเป็นโรงพยาบาลทั่วไป M1 เมื่อวันที่ 1 เมษายน 2558 จำนวนเตียงขึ้นทะเบียน 265 เตียง

## อ้างอิง
* ประวัติโรงพยาบาลปราสาท
*GIS Health โรงพยาบาลปราสาท 
* https://spd.moph.go.th/wp-content/uploads/2025/07/Report-Health-Resource-2024.pdf

## แหล่งข้อมูลอื่น
* โรงพยาบาลปราสาท

ปราสาท
ปราสาท
หมวดหมู่:สิ่งก่อสร้างในอำเภอปราสาท
ปราสาท
หมวดหมู่:ก่อตั้งในประเทศไทยในปี พ.ศ. 2525
ไพรมอเรียล

**ไพรมอเรียล** () เป็นคำที่รวมกันระหว่างจำนวนเฉพาะ (prime) กับแฟกทอเรียล (factorial) ตั้งโดย ฮาร์วีย์ ดับเนอร์ (Harvey Dubner) มีความหมายสองแบบ ดังที่จะได้กล่าวต่อไป

ฟังก์ชันไพรมอเรียลถูกสร้างขึ้นเพื่อเป็นข้อพิสูจน์ให้กับทฤษฎีบทของยุคลิด ว่ามีจำนวนเฉพาะเป็นจำนวนอนันต์

## ความหมายที่หนึ่ง
thumb|300px|กราฟของ f (''n'') = ''p<sub>n</sub>''# ลงจุดแบบลอการิทึม
ไพรมอเรียล *p<sub>n</sub>*# คือผลคูณของจำนวนเฉพาะ *n* ตัวแรก นั่นคือ
::p_n\# = \prod_{k=1}^n p_k
เมื่อ *p<sub>k</sub>* คือจำนวนเฉพาะตัวที่ *k*

ตัวอย่างเช่น *p*5# คือผลคูณของจำนวนเฉพาะ 5 ตัวแรก
::p_5\# = 2 \times 3 \times 5 \times 7 \times 11 = 2310

ลำดับจำนวนของไพรมอเรียล *p<sub>n</sub>*# บางตัวมีดังนี้
::1, 2, 6, 30, 210, 2310, ... 
ลำดับดังกล่าวรวมถึง *p*0# = 1 ซึ่งเป็นผลคูณว่างด้วย

อัตราการเติบโตของไพรมอเรียลในลำดับสามารถคำนวณได้จาก
::p_n\# = \exp\left [ (1 + o (1)) \cdot n \log n \right ]
เมื่อ exp คือฟังก์ชันเอกซ์โพเนนเชียล *e<sup>x</sup>* และ o คือสัญกรณ์โอเล็ก (ดูเพิ่มในสัญกรณ์โอใหญ่)

ลอการิทึมธรรมชาติของไพรมอเรียลคือฟังก์ชันเชบีเชฟที่หนึ่ง (the first Chebyshev function) เขียนแทนด้วย ϑ (*n*) หรือ θ (*n*) ซึ่ง *n* จะเข้าใกล้เชิงเส้นเมื่อ *n* มีค่ามาก ๆ

## ความหมายที่สอง
thumb|300px|กราฟของฟังก์ชัน f (''n'') = ''n''# (จุดสีแดง) เปรียบเทียบกับ ''n''! ลงจุดแบบลอการิทึม
ไพรมอเรียล *n*# คือผลคูณของจำนวนเฉพาะทั้งหมดที่ไม่มากกว่า *n* เมื่อ *n* ≥ 1 นิยามโดย
::
n\# = 
\begin{cases}
    1 & n = 1 \\
    n \times ( (n-1) \#) & n > 1 \And n \text{ is prime} \\
    (n-1) \# & n > 1 \And n \text{ is composite}  
\end{cases}


ซึ่งมีความหมายเทียบเท่ากับ
::n\# = p_{\pi (n) }\#
เมื่อ π (*n*) คือฟังก์ชันนับจำนวนเฉพาะ  โดยให้จำนวนของจำนวนเฉพาะไม่มากกว่า *n*

ตัวอย่างเช่น 7# คือผลคูณของจำนวนเฉพาะทั้งหมดที่ไม่มากกว่า 7 นั่นคือ
::7\# = 2 \times 3 \times 5 \times 7 = 210
และเนื่องจาก π (7) = 4 ดังนั้นจึงสามารถคำนวณได้อีกวิธีเป็น
::7\# = p_{\pi (7) }\# = p_4\# = 210

ลำดับจำนวนของไพรมอเรียล *n*# บางตัวมีดังนี้
::1, 2, 6, 6, 30, 30, 210, 210, 210, 210, 2310, ...
จะเห็นว่าไพรมอเรียล *n*# ซึ่ง *n* เป็นจำนวนประกอบ จะซ้ำกับจำนวนที่อยู่ก่อนหน้าคือ (*n* − 1)# ตามที่ได้กำหนดไว้ในนิยาม

อัตราการเติบโตของไพรมอเรียลในลำดับสามารถคำนวณได้จาก
::\log n\# \sim n

## ตารางค่าไพรมอเรียล

## อ้างอิง

* Harvey Dubner, "Factorial and primorial primes". *[[Journal of Recreational Mathematics| J. Recr. Math.]]*, 19, 197–203, 1987.

หมวดหมู่:ลำดับจำนวนเต็ม
หมวดหมู่:จำนวนเฉพาะ
อาซาอิ นางามาซะ

**อาซาอิ นางามาซะ** ( เป็น*[[ไดเมียว]]*ชาวญี่ปุ่นในยุคเซ็งโงกุ ซึ่งเป็นที่รู้จักในฐานะน้องเขยและศัตรูของโอดะ โนบูนางะ นางามาซะเป็นผู้นำของตระกูลอาซาอิซึ่งตั้งมั่นอยู่ที่ปราสาทโอดานิทางตอนเหนือของแคว้นโอมิ เขาแต่งงานกับโออิจิ น้องสาวของโนบูนางะในปี ค.ศ. 1564 และมีบุตรสาวด้วยกันสามคน ได้แก่ โยโดโดโนะ, โอฮัตสึ และโอเอโยะ ซึ่งต่อมาล้วนกลายเป็นบุคคลสำคัญในหน้าประวัติศาสตร์

## ประวัติ
นางามาซะเกิดในปราสาทโอดานิ เป็นบุตรของอาซาอิ ฮิซามาซะ เป็นไดเมียวรุ่นที่สองของตระกูล และเป็นไดเมียวรุ่นสุดท้ายของตระกูล ตระกูลอาซาอินั้นมีตระกูลคู่ปรับคือตระกูลรกกากุ ใน ค.ศ. 1560 นางามาซะได้ขึ้นมาเป็นหัวหน้าตระกูล บิดาของนางามาซะมีทีท่าว่าจะยอมจำนนต่อรกกากุ แต่นางามาซะนั้นยังต่อต้านต่อไป ต่อมานางามาซะนั้นได้ถูกส่งตัวให้ไปสมรสกับเจ้าหญิงแห่งรกกากุ เขาล้มงานลงด้วยตัวของเขาเอง แล้วกลับปราสาทโอดานิ

## สงครามกับรกกากุ
นางามาซะได้ทำสงครามกับรกกากุ โยชิกาตะ โดยการยึดปราสาทฟูโตะกลับคืนใน ค.ศ. 1561 หลังจากนั้นนางามาซะก็รบกับตระกูลรกกากุในศึกโนราดะ และได้ชัยชนะ หลังจากสงคราม นางามาซะได้แต่งงานกับโออิจิ น้องสาวของโอดะ โนบูนางะ และได้เป็นพันธมิตรกัน แล้วเขาก็ช่วยโนบูนางะบุกแคว้นมิโนะเผชิญหน้ากับ ไซโต ทัตสึโอกิ ทั้งสองนั้นเป็นพันธมิตรที่น่าเชื่อถือต่อกันมาก โดยเฉพาะโนบูนางะที่มีความไว้วางใจต่อนางามาซะมากยิ่งนัก

## ต่อต้านโนบูนางะ สงครามอาเนงาวะ
ใน ค.ศ. 1570 โนบูนางะได้ทำสงครามกับตระกูลอาซากูระ นำโดยอาซากูระ โยชิอากิ โนบูนางะนั้นหวังการช่วยเหลือจากนางามาซะ แต่เมื่อนางามาซะกลับช่วยอาซากูระ ทำให้โนบูนางะต้องถอยทัพ และไปขอความช่วยเหลือจากโทกูงาวะ อิเอยาซุ และทัพผสมของโอดะและโทกูงาวะ ก็ต่อสู้กับทัพผสมของอาซากูระและอาซาอิก็เกิดขึ้นที่แม่น้ำอาเนงาวะ ทัพของโยชิอากิและนางามาซะพ่ายแพ้ แต่หลังจากนั้นก็มีศึกเกิดขึ้นอีกเป็นย่อม ๆ อยู่หลายครั้ง

## วาระสุดท้าย
นางามาซะได้อยู่ปราสาทโอดานิของตน และใน ค.ศ. 1573 นางามาซะได้ถูกโนบูนางะบุกล้อมปราสาท โนบูนางะนั้นให้โอกาสครั้งสุดท้าย แต่นางามาซะปฏิเสธ แล้วปราสาทโอดานิก็ถูกเผา นางามาซะส่งตัวโออิจิให้โนบูนางะ พร้อมกับเหล่าลูกของเขา แล้วนางามาซะก็กระทำการฮาราคีรีเป็นจุดจบของตนในที่สุด
* ว่ากันว่าหลังจากเหตุการณ์นั้นโออิจิไม่พูดคุยกับพี่ชายของตนอีกเลย
* หนึ่งในลูกสาวของนางามาซะนั้นได้สมรสกับโทโยโตมิ ฮิเดโยชิ ด้วย

## อ้างอิง

* 
* 

หมวดหมู่:ยุคเซ็งโงกุ
หมวดหมู่:ไดเมียว
หมวดหมู่:บุคคลในยุคอาซูจิ–โมโมยามะ
ท่าอากาศยานนานาชาติปากเซ

**ท่าอากาศยานสากลปากเซ** (Pakse International Airport)  เป็นหนึ่งใน สนามบินนานาชาติ ใน ประเทศลาว ปากเซ เป็นอดีตเมืองหลวงทางภาคใต้ของอาณาจักรล้านช้างจำปาศักดิ์ 
[thumb|350px|right|[ATR-72 ของการบินลาวที่ท่าอากาศยานนานาชาติปากเซ ประเทศลาว]]

## รายชื่อสายการบิน

## ดูเพิ่ม
* รายชื่อท่าอากาศยานในประเทศลาว
* การคมนาคมในประเทศลาว

## อ้างอิง

## แหล่งข้อมูลอื่น
* จุดหมายปลายทางจากปากเซ

ป
หมวดหมู่:สิ่งก่อสร้างในแขวงจำปาศักดิ์
หมวดหมู่:ท่าอากาศยานที่ก่อตั้งในปี พ.ศ. 2502
อารารา

thumb|250px|ตำแหน่งที่ตั้งเมืองอารารา
**อารารา** () เป็นเมืองในรัฐปาราอีบา ประเทศบราซิล

## เมืองหลวง
* พิกัดที่ตั้ง:  06° 49' 40" S 35° 45' 28" O
* เนื้อที่: 99,112 กม.²
* ประชากร:
* พ.ศ. 2559: 13.448
* ความหนาแน่น: 135 คน/กม²

### แหล่งข้อมูลอื่น
* http://www.arara.pb.gov.br 

หมวดหมู่:เมืองในประเทศบราซิล
เจสัน โดโนแวน

**เจสัน ฌอน โดโนแวน** () เกิดเมื่อวันที่ 1 มิถุนายน ค.ศ. 1968 ที่เมลเบิร์น เป็นนักแสดง นักร้องชาวออสเตรเลีย ในสหราชอาณาจักรเขามียอดเขายอัลบั้มมากกว่า 3 ล้านชุด ซึ่งเขาออกอัลบั้มชุดแรก *Ten Good Reasons* ที่ประสบความสำเร็จมียอดขายมากที่สุดในปี 1989 ด้วยยอดขายกว่า 1.5 ล้านชุด และมีเพลงอันดับ 1 ในสหราชอาณาจักรถึง 4 เพลง หนึ่งในนั้นคือเพลง "Especially for You" ซิงเกิลแรกของเขาที่ร่วมร้องกับ ไคลี มิโนก และหลังจากนั้นหลายปีเขาก็มีผลงานละครเพลงในสหราชอาณาจักร

พ่อของเขา เทเรนซ์ โดโนแวน เป็นนักแสดงที่มีชื่อเสียงชาวออสเตรเลีย และยังปรากฏตัวใน *Neighbours* แม่ของเขาชื่อ ซู แม็กอินทอช ตัวเขาเข้าศึกษาที่ Prestigious De La Salle College ใน Malvern ส่วนคู่สมรสของเขาคือ แอนเจลา มัลลอช แต่งงานกันตั้งแต่ปี 1997 มีบุตรด้วยกันสองคนคือ ลูกสาว เจมม่า (เกิด 2 มีนาคม 2000) และลูกชาย แซค (เกิด 23 มีนาคม 2001)

## ผลงานเพลง
### ซิงเกิล
* 1988 "Nothing Can Divide Us" - #5 UK / #3 AUS
* 1988 "Especially for You" (duet with Kylie Minogue) - #1 UK / #2 AUS / #10 Ger
* 1989 "Too Many Broken Hearts" - #1 UK / #7 AUS / #16 Ger
* 1989 "Sealed with a Kiss" - #1 UK / #8 AUS / #4 Ger
* 1989 "Every Day (I Love You More)" - #2 UK / #43 AUS / #19 Ger
* 1989 "When You Come Back to Me" - #2 UK / #40 AUS / #36 Ger
* 1990 "Hang on to your love" - #8 UK / # 51 Ger 
* 1990 "Another Night" - #18 UK / # 52 Ger
* 1990 "Rhythm of the Rain" - #9 UK / #44 AUS / #38 Ger
* 1990 "I'm Doing Fine" - #22 UK / #60 Ger
* 1991 "R.S.V.P" - #17 UK / #97 Aus / #66 Ger
* 1991 "Any Dream Will Do" - #1 UK / #92 AUS / #55 Ger
* 1991 "Happy Together" - #10 UK / #53 Ger
* 1991 "Joseph Mega Remix" - #13 UK *(also shown as "Joseph Megamix")*
* 1992 "Mission Of Love" - #26 UK
* 1992 "As Time Goes By" - #26 UK
* 1993 "All Around The World" - #41 UK
* 2007 "Share My World" *(download from June 11th 2007)*

### อัลบั้ม
* 1989 *[[Ten Good Reasons]]* - #1 UK/ # 5 AUS / #3 Ger
* 1990 *[[Between The Lines (Jason Donovan album)|Between The Lines]]* - #2 UK / #77 AUS / #52 Ger
* 1993 *[[All Around The World]]* - #27 UK

### อัลบั้มอื่นและรวมเพลง
* 1989 *The Other Side Of Jason Donovan* (Japanese release)
* 1991 *Greatest Hits* - #9 UK
* 1991 *Joseph And The Amazing Technicolor Dreamcoat* (musical soundtrack, ร่วมกับ 1991 London Revival Cast) - #1 UK
* 1998 *The New Rocky Horror Show* 
* 2000 *The Very Best Of Jason Donovan*
* 2006 *The Greatest Hits* - #80 UK

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นักร้องออสเตรเลีย
หมวดหมู่:นักแสดงออสเตรเลีย
หมวดหมู่:บุคคลจากเมลเบิร์น
หมวดหมู่:ชาวออสเตรเลียเชื้อสายไอริช
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายยิว
เอลเดอร์ก็อด

**เอลเดอร์ก็อด** หรือ **เทพโบราณ** () เป็นศัพท์ซึ่งใช้เรียกเทพสมมุติในวรรณกรรมกลุ่มตำนานคธูลู (Cthulhu Mythos) ซึ่งมีที่มาจากบทประพันธ์ของ เอช. พี. เลิฟคราฟท์

## ลักษณะโดยทั่วไป
ในงานประพันธ์หลังจากสมัยของเลิฟคราฟท์ เอลเดอร์ก็อดเป็นกลุ่มเทพที่ต่อสู้กับเอาเตอร์ก็อดและเกรทโอลด์วันซึ่งมาจากต่างดาว แนวคิดซึ่งเป็นการต่อสู้ระหว่างความดีและความชั่วร้ายนี้ไม่เป็นที่ยอมรับโดยทั่วไปในหมู่ผู้ที่ชื่นชอบงานประพันธ์ของเลิฟคราฟท์ แต่แท้จริงแล้วเอลเดอร์ก็อดไม่ได้สนใจในความดีหรือความชั่วเลย เพียงแต่ความนึกคิดของเอลเดอร์ก็อดมักใกล้เคียงกับมนุษย์มากกว่าและเกลียดชังเกรทโอลด์วันเท่านั้น

เอลเดอร์ก็อดที่มีบทบาทมากที่สุดในงานประพันธ์ของเลิฟคราฟท์ก็คือนอเดนส์ *ผู้ปกครองแห่งห้วงลึก* ซึ่งมีที่มาจากเทพชื่อเดียวกันในตำนานของเคลต์ มีบทบาทช่วยเหลือตัวเอกในนิยาย *The Dream-Quest of Unknown Kadath* (พ.ศ. 2471) และปรากฏตัวในเรื่องสั้น *The Strange High House in the Mist* (พ.ศ. 2475) ต่อมานอเดนส์ได้รับบทบาทในฐานะผู้นำของเหล่าเอลเดอร์ก็อดในงานประพันธ์ของออกัสต์ เดอเลธ เลิฟคราฟท์ยังได้กล่าวถึงฮิปนอส เทพแห่งนิทราของกรีกในเรื่องสั้น *Hypnos* และเชื่อกันว่าเทพธิดาบาสท์ของอียิปต์โบราณก็เป็นหนึ่งในเอลเดอร์ก็อดจากเนื้อหาของเรื่องสั้น *The Cats of Ulthar* (พ.ศ. 2464)

## ตัวอย่างของเอลเดอร์ก็อด
* **คธานิด**  ()
ปรากฏตัวครั้งแรกในนิยายของไบรอัน ลัมลีย์เรื่อง *The Transition of Titus Crow* (พ.ศ. 2518) คธานิดเป็นพี่น้องฝาแฝดของคธูลู แต่มีจิตใจดีงามและมีดวงตาเป็นสีทอง คธานิดอาศัยอยู่ในถ้ำผลึกของโลกต่างมิติ อีไลเซีย

* บาสท์ ()
เทพธิดาซึ่งมีหัวเป็นแมวของอียิปต์โบราณ ได้รับการกล่าวถึงในเรื่อง *The Brood of Bubastis* ของโรเบิร์ต บลอค บาสท์เป็นเทพผู้ควบคุมแมวทั้งในโลกนี้และโลกแห่งความฝัน มนุษย์สามารถติดต่อกับบาสท์ได้ แต่ผู้ที่ปฏิบัติต่อแมวอย่างโหดร้ายจะถูกสังหาร

* นอเดนส์ () 

* **ยาด แธดแดก** ()
ปรากฏตัวครั้งแรกในงานประพันธ์ของไบรอัน ลัมลีย์เรื่อง *Elysia* (พ.ศ. 2532) เป็นเหมือนคู่แฝดด้านดีของยอก โซธอท โดยลักษณะสีสันของยาด แธดแดกจะแตกต่างจากยอก โซธอท

* **วอร์วาดอส** ()
ปรากฏตัวครั้งแรกในงานประพันธ์ของเฮนรี คัทเนอร์เรื่อง *The Eater of Souls* (พ.ศ. 2480) มีลักษณะเป็นร่างในชุดคลุมที่มีไฟสีเขียวลุกอยู่รอบตัวและดวงตาที่เป็นแสง บางครั้งก็ปรากฏกายเป็นหมอกสีเงินที่มีใบหน้าแบบอมนุษย์

* ฮิปนอส ()
นิทราเทพของกรีก ได้รับการกล่าวถึงในเรื่องสั้นชื่อเดียวกันของเลิฟคราฟท์ ฮิปนอสมักปรากฏร่างเป็นชายหนุ่มรูปงาม แต่ร่างจริงของฮิปนอสนั้นจะเปลี่ยนแปรไปตามแต่ฝันร้ายของมนุษย์ ฮิปนอสเป็นเทพที่อยู่ในโลกแห่งความฝัน บางครั้งฮิปนอสจะใช้เวทมนตร์แปลงร่างของมนุษย์และให้อยู่ในโลกแห่งความฝันไปตลอดกาล

## อ้างอิง

* 
*  Definitive version.

หมวดหมู่:เทพในตำนานคธูลู
ฟุตบอลชิงแชมป์แห่งชาติยุโรป 2008 กลุ่ม A

**กลุ่ม A ของการแข่งขันฟุตบอลชิงแชมป์แห่งชาติยุโรป 2008** หรือ *ยูโร 2008* เป็นกลุ่มทีมชาติสี่ทีมที่เข้าแข่งขันในฟุตบอลชิงแชมป์แห่งชาติยุโรป 2008 การแข่งขันนัดแรกของกลุ่มนี้จัดขึ้นในวันที่ 7 มิถุนายน และนัดสุดท้ายของกลุ่มจัดขึ้นในวันที่ 15 มิถุนายน การแข่งขันทั้งหกนัดของกลุ่มจัดขึ้นที่เมืองบาเซิลและกรุงเจนีวา ประเทศสวิตเซอร์แลนด์ ทีมในกลุ่มนี้ประกอบด้วยเจ้าภาพร่วมสวิตเซอร์แลนด์, อดีตเจ้าภาพยูโร 2004 โปรตุเกส, สาธารณรัฐเช็ก และ ตุรกี



*เวลาทั้งหมดเป็น[[เวลาฤดูร้อนยุโรปกลาง]] (UTC+2 หรือ เวลาประเทศไทย−5)*

## สวิตเซอร์แลนด์ - สาธารณรัฐเช็ก

## โปรตุเกส - ตุรกี

## สาธารณรัฐเช็ก - โปรตุเกส

## สวิตเซอร์แลนด์ - ตุรกี

## สวิตเซอร์แลนด์ - โปรตุเกส

## ตุรกี - สาธารณรัฐเช็ก

## อ้างอิง

กลุ่ม A
การบินลาว

**รัฐวิสาหกิจการบินลาว** (; ) ดำเนินการในชื่อ **การบินลาว** เป็นสายการบินประจำชาติลาว ที่มีฐานการบินหลักในท่าอากาศยานนานาชาติวัตไตในเวียงจันทน์ สายการบินให้บริการทั้งเที่ยวบินภายในประเทศและเที่ยวบินระหว่างประเทศ

## ประวัติ
การบินลาวก่อตั้งขึ้นในเดือนกันยายน ค.ศ. 1976 จากการควบรวมกิจการของรอยัลแอร์ลาวและลาวแอร์ไลน์ ต่อมาได้ใช้ชื่อ *ลาวเอวิเอชัน*ในปี 1979 สายการบินให้บริการเครื่องบินและเฮลิคอปเตอร์จากชาติตะวันตกจนกระทั่งเปลี่ยนมาใช้เครื่องบินของโซเวียตและจีนอีกครั้งในช่วงทศวรรษ 1980 สายการบินเริ่มให้บริการเครื่องบินใบพัดจากเอทีอาร์ในช่วงกลางทศวรรษ 1990 และต่อมาเป็นแอร์บัส เอ320

แอร์บัส เอ320 เป็นเครื่องบินไอพ่นลำแรกที่การบินลาวสั่งซื้อ โดยมีการจัดเรียงห้องโดบสารแบบสองชั้น สามารถรองรับผู้โดยสารได้ 126 คนในชั้นประหยัดและ 16 คนในชั้นธุรกิจ และใช้เครื่องยนต์ซีเอฟเอ็มอินเตอร์แนชนัล ซีเอฟเอ็ม56

## จุดหมายปลายทาง

### ข้อตกลงการบินร่วม
การบินลาาวได้มีข้อตกลงการบินร่วมกับสายการบินต่าง ๆ ดังต่อไปนี้:

* บางกอกแอร์เวย์ส
* แอร์แคมโบเดีย
* การบินไทย
* เวียดเจ็ทแอร์
* เวียดนามแอร์ไลน์

## ฝูงบิน
[thumb|[แอร์บัส เอ320-200 ของการบินลาว]]
[thumb|[เอทีอาร์ 72-500 ของการบินลาว]]
### ฝูงบินปัจจุบัน
ณ เดือนกันยายน ค.ศ. 2025 การบินลาวมีเครื่องบินประจำการในฝูงบินดังนี้:

การบินลาวมีอายุฝูงบินเฉลี่ย 13.3 ปี

### ฝูงบินในอดีต
[thumb|[ซีอาน เอ็มเอ-60 ของการบินลาวในอดีต]]
การบินลาวเคยให้บริการเครื่องบินดังต่อไปนี้:

## อุบัติเหตุและอุบัติการณ์สำคัญ

*16 ตุลาคม ค.ศ. 2013, การบินลาว เที่ยวบินที่ 301 เครื่องบินเอทีอาร์ 72-600 (ทะเบียน RDPL-34233) ที่บรรทุกผู้โดยสาร 44 คนและลูกเรือ 5 คน ตกลงแม่น้ำโขงนเวลาประมาณ 16:00 นาฬิกาตามเวลาท้องถิ่น ทำให้เสียชีวิตทั้งหมด เครื่องบินนี้เดินทางจากเวียงจันทน์ไปปากเซในแขวงจำปาศักดิ์ ภาคใต้ของลาว และพยายามลงจอดเนื่องจากสภาพอากาศที่ย่ำแย่จากพายุไต้ฝุ่นนารี

## ดูเพิ่ม
* รายชื่อท่าอากาศยานในประเทศลาว
* การคมนาคมในประเทศลาว

## อ้างอิง

## แหล่งข้อมูลอื่น

*
หมวดหมู่:สายการบินประจำชาติ
หมวดหมู่:สายการบินสัญชาติลาว
หมวดหมู่:สายการบินที่ก่อตั้งในปี พ.ศ. 2519
หมวดหมู่:บริษัทลาวที่ก่อตั้งในปี พ.ศ. 2519
ก้อย สุวรรณเกต

thumb|ก้อย — นันทิรัตน์ สุวรรณเกต
**ก้อย สุวรรณเกต** () มีชื่อจริงว่า **นันทิรัตน์ สุวรรณเกต** ชื่อเล่นว่า **ก้อย** นักออกแบบเสื้อผ้าที่มีชื่อเสียงในสหรัฐอเมริกา เป็นเจ้าของห้องเสื้อ Koi Design Studio อยู่ที่ลอสแอนเจลิส และมีโชว์รูมอยู่ในนิวยอร์ก ตัดเย็บเสื้อผ้าสตรียี่ห้อ **Koi**

ก้อย เกิดและเติบโตในประเทศไทย  ก่อนจะไปทำงานเป็นดีไซเนอร์ในสหรัฐอเมริกา จบการศึกษาจาก มหาวิทยาลัยศิลปากร คณะมัณฑณศิลป์ และ The Fashion Institute of Design & Merchandising (FIDM)  เวสต์แวลลีย์คอลเลจ  เมืองซาราโตกา รัฐแคลิฟอร์เนีย เธอได้รับการยกย่องจากนิตยสารโว้กฉบับอเมริกัน ให้เป็นหนึ่งในสิบดีไซเนอร์รุ่นใหม่ที่น่าจับตามองมากที่สุดในสหรัฐ และได้รับทุนสนับสนุนการทำผลงานจากสมาคมแฟชั่นของสหรัฐฯและนิตยสาร Vogue สหรัฐฯ (CFDA/Vogue Fashion Fund Award) 

คอลเล็กชันที่เธอออกแบบ มักใช้ผ้าแคชเมียร์ในการตัดเย็บ  เป็นที่ชื่นชอบของนักแสดงฮอลลีวูด หรือบุคคลที่มีชื่อเสียง เช่น นิโคล คิดแมน เดมี มัวร์ เคอร์สเตน ดันสต์ โอปราห์ วินฟรีย์ นาตาลี พอร์ตแมน และคริสตินา ริชชี  ผลงานของเธอได้ร่วมจัดแสดงเป็นส่วนหนึ่งของ นิวยอร์กแฟชั่นวีค 2008 เมื่อวันที่ 6 กุมภาพันธ์ พ.ศ. 2551 เป็นครั้งแรก

## อ้างอิง

## แหล่งข้อมูลอื่น
* เว็บไซต์ส่วนตัว 
* วิดีโอการเดินแบบ ใน นิวยอร์กแฟชั่นวีค 2008
* Koi Suwannagate ในนิตยสาร W สหรัฐฯ ฉบับ กรกฎาคม 2008

หมวดหมู่:นักออกแบบเสื้อผ้าชาวไทย
หมวดหมู่:บุคคลจากคณะมัณฑนศิลป์ มหาวิทยาลัยศิลปากร
บิกตอร์ บูร์โกส

**โคเซ บิกตอร์ โฟลเรส บูร์โกส** () หรือ **บิกตอร์ บูร์โกส** นักมวยสากลชาวเม็กซิโก เกิดเมื่อ 10 เมษายน พ.ศ. 2517 ที่เมืองโกปาลา รัฐเกร์เรโร ประเทศเม็กซิโก สถิติการชก 57 ครั้ง ชนะ 39 (น็อก 23) เสมอ 3 แพ้ 15 
## ประวัติ
บูร์โกสเริ่มชกมวยอาชีพเมื่อ พ.ศ. 2536 โดยการชก 4 ครั้งแรก ชกแพ้ตลอด แต่เขาก็ยังชกต่อมาจนประสบความสำเร็จ ได้ครองแชมป์โลกรุ่นไลท์ฟลายเวท  IBF ด้วยการชกชนะอเล็กซ์ ซานเชซ เมื่อ พ.ศ. 2546 ต่อมาในวันที่ 13 ธันวาคม พ.ศ. 2546 ขึ้นชกล้มแชมป์กับโรเซนโด อัลวาเรซ แชมป์ของสมาคมมวยโลก  ผลปรากฏว่าเสมอกัน จากนั้นป้องกันแชมป์ชนะฟ้าลั่น ศักดิ์กรีรินทร์ ก่อนจะเสียแชมป์ให้กับวิลกริกส์บีใน พ.ศ. 2548 บูร์โกสขึ้นไปชกรุ่นฟลายเวท ชกชนะ 2 ครั้ง จึงชิงแชมป์โลกรุ่นฟลายเวท IBF กับวิค ดาร์ชิเนียน

ในวันที่ 3 มีนาคม 2550 บูร์โกสขึ้นชิงแชมป์โลกกับดาร์ชิเนียน ผลการชกปรากฏว่าบูร์โกสถูกชกนับแปดในยกที่ 10 และ 11 กรรมการผู้ห้ามได้ไปดูอาการของบูร์โกสที่มุมก่อนจะยอมให้ชกต่อในยกที่ 12 แต่ปรากฏว่าบูร์โกสถูกชกอย่างหนักอีก กรรมการจึงตัดสินใจยุติการชก ส่วนบูร์โกสมีอาการเลือดคั่งในสมองต้องนำส่งโรงพยาบาล เพื่อผ่าตัด และอาการดีขึ้นในเวลาต่อมา จดจำเพื่อนๆและครอบครัวได้.

## เกียรติประวัติ
* แชมป์เม็กซิโกรุ่นไลต์ฟลายเวต (2538 – 2539)
* แชมป์ WBA Fedecentro รุ่นไลต์ฟลายเวต
** ชิง 12 ธันวาคม 2540 ชนะคะแนน คอร์เค อาร์เช ที่เม็กซิโก
** สละแชมป์
* แชมป์ WBO NABO รุ่นไลต์ฟลายเวต
** ชิง 4 กุมภาพันธ์ 2543 ชนะน็อก ควน การ์โลส โมเรโน ยก 4 ที่เม็กซิโก
** เสียแชมป์ 4 ธันวาคม 2543 แพ้น็อก โรเบอร์โต คาร์ลอส เลย์วา ยก 8 ที่เม็กซิโก
* แชมป์ WBO Americas รุ่นไลต์ฟลายเวต 
** ชิง 5 พฤษภาคม 2544 ชนะคะแนน บิกตอร์ เอร์นันเดซ ที่เม็กซิโก
* แชมป์โลกรุ่นจูเนียร์ฟลายเวต IBF
** ชิง 15 กุมภาพันธ์ 2546 ชนะน็อก อเล็กซ์ ซานเชส ยก 12 ที่สหรัฐ
** ป้องกันแชมป์ครั้งที่ 1 และชิงแชมป์โลกรุ่นไลต์ฟลายเวต WBA ไม่สำเร็จ 13 ธันวาคม 2546 เสมอกับ โรเซนโด อัลบาเรซ ที่สหรัฐ
** ป้องกันแชมป์ครั้งที่ 2, 15 พฤษภาคม 2547 ชนะน็อก ฟ้าลั่น ศักดิ์กรีรินทร์ ยก 6 ที่สหรัฐ
** เสียแชมป์ 14 พฤษภาคม 2548 แพ้คะแนน วิล กริกส์บี ที่สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวต WBO เมื่อ 29 มีนาคม 2540 แพ้คะแนน อเล็กซ์ ซานเชส ที่สหรัฐ
** ชิงแชมป์โลกรุ่นฟลายเวต IBF เมื่อ 3 มีนาคม 2550 แพ้น็อก วิค ดาร์ชิเนียน ยก 12 ที่สหรัฐ

## อ้างอิง

* สถิติการชก boxrec.com  
หมวดหมู่:นักมวยสากลชาวเม็กซิโก
หมวดหมู่:แชมป์โลก IBF
หมวดหมู่:บุคคลจากรัฐเกร์เรโร
โรเบิร์ต รูบิลล่า

**โรเบิร์ต รูบิลลาร์** () นักมวยสากลชาวฟิลิปปินส์ เกิดที่เมืองมาตี จังหวัดดาเวา สถิติการชก 25 ครั้ง ชนะ 5 เสมอ 2 แพ้ 18 
## ประวัติ
รูบิลลาขึ้นชกมวยสากลครั้งแรกเมื่อ 17 มิถุนายน พ.ศ. 2543 ชนะคะแนน เจอรร์รี่ เด โลส  ซานโตส จากนั้นขึ้นชกที่ฟิลิปปินส์หลายครั้งมีทั้งแพ้และชนะ รูบิลลาร์มาชกในไทยเมื่อ 29 ตุลาคม พ.ศ. 2547 แพ้น็อค ฟ้าเพชรน้อย ส.จิตรพัฒนา ยก 3 และแพ้คะแนนโอเล่ห์ดง ศักดิ์เสมอชัย จากนั้นได้ชิงแชมป์โลกเยาวชนรุ่นฟลายเวทที่ว่างเมื่อ 2 เมษายน พ.ศ. 2548 แต่เป็นฝ่ายแพ้คะแนน ยอดแสนเก่ง เกียรติมั่งมี ไม่ได้แชมป์ จากนั้น รูบิลลาขึ้นชกที่ฟิลิปปินส์เป็นส่วนใหญ่ และชกแพ้มากกว่าชนะ จน 9 กุมภาพันธ์ พ.ศ. 2551 รูบิลลาร์ขึ้นชกกับ โมนิโก ลอเรนเต้ ซึ่งรูบิลลาร์เป็นฝ่ายแพ้น็อคไปในยกที่ 4  โดยพี่เลี้ยงที่มุมของรูบิลลาขอยอมแพ้ไปอย่างง่ายดาย โดยอ้างว่ารูบิลลาบาดเจ็บที่ไหล่ซ้าย และปวดบริเวณท้อง หลังจากนั้น รูบิลลาร์ขึ้นชกอีกครั้งเดียวเมื่อ 30 พฤศจิกายน พ.ศ. 2551 แพ้น็อค วินเซนต์ ปาลิกเต ยก 7 แล้วหยุดชกไปสองปี กลับมาชกอีกครั้งเมื่อ 30 ตุลาคม พ.ศ. 2553 แต่ก็แพ้น็อค ยันยัน กวนซอน ยก 4  รูบิลลาหยุดชกไปอีก 3 ปี กลับมาชกครั้งล่าสุดเมื่อ 15 มีนาคม พ.ศ. 2556 แพ้น็อค ฟ้าใส ศักดิ์กรีรินทร์ ยก 2
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์โลกเยาวชนรุ่นไลท์ฟลายเวท WBC เมื่อ 25 กุมภาพันธ์ 2548 แพ้คะแนน ยอดแสนเก่ง พ.ชุมโชค ที่ พัทยา

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:บุคคลจากจังหวัดดาเวาโอเรียนตัล
เก่งกาจ ศักดิ์ประชา

**เก่งกาจ ศักดิ์ประชา** สถิติการชก 1 ครั้ง แพ้ 1 

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ IBF แพนแปซิฟิครุ่นจูเนียร์ฟลายเวทเมื่อ 10 ธ.ค. 2548 แพ้น็อค ซอนนี่ บอยจาโร (ฟิลิปปินส์) ยก 1 ที่ฟิลิปปินส์ 
## อ้างอิง

* สถิติการชก boxrec.com  

หมวดหมู่:นักมวยสากลชาวไทยรุ่นไลท์ฟลายเวท
ร็อคกี้ หลิน

**ร็อคกี้ หลิน** (Rocky Lin) หรือ มินชา หลิน นักมวยสากลชาวจีน เกิดเมื่อ 20 มิถุนายน พ.ศ. 2510 ที่ จางฮว่า ไต้หวัน สถิติการชก 28 ครั้ง ชนะ 26 แพ้ 2 

## เกียรติประวัติ

* แชมป์ญี่ปุ่นรุ่นมินิมัมเวท (2533 – 2535)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นสตรอเวท WBC เมื่อ 11 ตุลาคม 2535 แพ้ทีเคโอ​ ริการ์โด โลเปซ ยก 2 ที่ ญี่ปุ่น
** ชิงแชมป์โลกเฉพาะกาลรุ่นสตรอเวท WBC เมื่อ 23 สิงหาคม 2541 แพ้คะแนน วันดี สิงห์วังชาที่ ญี่ปุ่น

## อ้างอิง

* สถิติการชก boxrec.com 

หมวดหมู่:นักมวยสากลชาวจีน
โฆเซ ลุยส์ เซเปดา

**โฆเซ ลุยส์ เซเปดา** (José Luis Zepeda) นักมวยสากลชาวเม็กซิโก เกิดเมื่อ 10 สิงหาคม พ.ศ. 2508 สถิติการชก 48 ครั้ง ชนะ 27 (น็อก 22) เสมอ 2 แพ้ 19

## เกียรติประวัติ

*แชมป์ WBC Continental Americas รุ่นมินิมัมเวท
** ชิง 22 กันยายน 2534 ชนะน็อค โฆเซ ลุยส์ เบลาร์เด ยก 11 ที่ เม็กซิโกซิตี ประเทศเม็กซิโก
*แชมป์ USBA รุ่นฟลายเวท
**ชิง 12 ธันวาคม 2535 ชนะคะแนน สกอตตี โอลสัน ที่ รัฐแอริโซนา สหรัฐ
*เคยชิงแชมป์ต่อไปนี้แต่ไม่สำเร็จ
**ชิงแชมป์ประเทศเม็กซิโก​รุ่นไลท์ฟลายเวท เมื่อ 5 มีนาคม 2531 แพ้ทีเคโอ​ อุมเบร์โต กอนซาเลซ ยก 6 ที่ ติฆัวนา ประเทศเม็กซิโก 
**ชิงแชมป์โลก IBF รุ่นฟลายเวท 8 พฤษภาคม 2537 แพ้คะแนน พิชิต ศิษย์บางพระจันทร์ ที่ ราชบุรี ประเทศไทย
** ชิงแชมป์โลก IBF รุ่นฟลายเวท 18 กุมภาพันธ์ 2538 แพ้ทีเคโอ​ ฟรันซิสโก เตเฆโดร์ ยก 7 ที่ การ์ตาเฮนา ประเทศโคลัมเบีย 
** ชิงแชมป์โลก WBC รุ่นมินิมัมเวท เมื่อ 7 กรกฎาคม 2543 แพ้น็อค โฮเซ อันโตนิโอ อากีร์เร ยก 5 ที่ รัฐตาบัสโก ประเทศเม็กซิโก

## อ้างอิง

* สถิติการชก boxrec.com 

หมวดหมู่:นักมวยสากลชาวเม็กซิโก
อันห์ เรกี

**อันห์ เรกี** (Rae-Ki Ahn) นักมวยสากลชาวเกาหลีใต้ เกิดเมื่อ 2 กุมภาพันธ์ พ.ศ. 2505 ที่ โซล ประเทศเกาหลีใต้ สถิติการชก 30 ครั้ง ชนะ 23 (น็อค 13) เสมอ 4 แพ้ 3 

## เกียรติประวัติ

* แชมป์เกาหลีใต้รุ่นฟลายเวท (2528)
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 5 กันยายน 2530 แพ้น็อค สด จิตรลดา ยก 4 ที่ กทม.

## อ้างอิง

* สถิติการชก boxrec.com  

หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:บุคคลจากโซล
วันแห่งการถามคำถามไร้สาระ

**วันแห่งการถามคำถามไร้สาระ** เป็นวันที่บางครั้งเฉลิมฉลองกันใน สหรัฐ โดยนักเรียนและอาจารย์ วันแห่งการถามคำถามไร้สาระ มักจะจัดกันในวันที่ 28 กันยายน แต่โดยทั่วไปแล้วจะเป็นวันเรียนวันสุดท้ายของเดือนกันยายน

## ที่มา
จาก holidayinsights.com, "ต้นกำเนิดของวันแห่งการถามคำถามไร้สาระต้องย้อนไปเมื่อราว พ.ศ. 2523 (ค.ศ. 1980). ในเวลานั้น, มีการเคลื่อนไหวของกลุ่มอาจารย์ พยายามให้เด็กๆ ในชั้นเรียนถามคำถามในชั้นเรียนให้มากขึ้น เด็กๆ จึงมักถามคำถามกวนประสาทอาจารย์เพื่อให้อาจารย์มีความสุข"

## อ้างอิง

ถามคำถามไร้สาระ
ธนิดา ธรรมวิมล

**ธนิดา ธรรมวิมล** (เกิด 1 กันยายน พ.ศ. 2529)  (นามแฝง ดา) หรือที่รู้จักกันในชื่อ **ดา เอ็นโดรฟิน** เป็นนักร้องและนักแต่งเพลงชาวไทย จบการศึกษาจาก โรงเรียนพาณิชยการราชดำเนิน และ คณะนิเทศศาสตร์ สาขาการประชาสัมพันธ์ มหาวิทยาลัยสยาม

## ประวัติ
เริ่มร้องเพลงประกวดจนได้มาฟอร์มวงเอ็นโดรฟิน มีผลงานอัลบั้มร่วมกับเอ็นโดรฟินอยู่ 2 ชุดคือ *พริก* และ *สักวา 49* มีเพลงดังอย่างเพลง "เพื่อนสนิท" 

หลังจากนั้นได้ออกมามีผลงานเดี่ยวชุดแรกชื่อชุด *ภาพลวงตา* ออกวางขายเดือนมกราคม 2550 มีเพลงดังอย่าง "คืนข้ามปี" และ "ภาพลวงตา" และหลังจากนั้นกับผลงานชุดที่ 2 คือ *ซาวด์ อะเบาท์* (Sound about) ออกวางขายเมื่อเดือน มกราคม 2551 มีเพลงดังอย่างเพลง "ได้ยินไหม" ที่มิวสิกวิดีโอได้ โฟกัส จีระกุล และ มาริโอ้ เมาเร่อ มาร่วมแสดงในมิวสิกวิดีโอ หลังจากนั้นในปี 2551 ดาได้รับรางวัลจากสตาร์เอนเตอร์เทนเมนต์อวอร์ดส สาขานักร้องหญิงยอดนิยม ดา เอ็นโดรฟิน จากอัลบัม ภาพลวงตา และได้รับรางวัลนักร้องไทย-สากล หญิงยอดนิยม จากสยามดารา สตาร์ ปาร์ตี้ 2008 และรางวัลศิลปินหญิง ไทยสากล มณีเมขลา ดีเด่นยอดนิยม จากการแจกรางวัลเมขลา ครั้งที่ 24

ในปี พ.ศ. 2564 ดา ได้ออกเดินทางครั้งใหม่ในวงการเพลงกับต้นสังกัดใหม่ หลังจากหมดสัญญากับจีเอ็มเอ็มแกรมมี่ที่ดาร่วมงานมาอย่างยาวนานกว่า 17 ปี โดยสังกัดใหม่ของดาคือค่าย "28 Recording Label" โดยมีผลงานแรกกับสังกัดใหม่ในเพลง 'ถ้าเธอ OK' ซึ่งได้ปล่อยออกมาในวันที่ 29 มีนาคม 2564

ด้านชีวิตส่วนตัว เธอ คบหาดูใจ กับ เดนนิส ไทยคูน แฟนหนุ่มแร๊ปเปอร์ ปัจจุบันสมรสกันแล้ว 22 กรกฎาคม พ.ศ. 2565 พิธีหมั้น เมื่อวันที่ 23 ธันวาคม พ.ศ. 2564 และมีบุตรชายด้วยกัน 2 คน มีชื่อว่า น้องเดเมี่ยน กับ น้องดิเนโร

## ผลงานเพลง
*ดูเพิ่มเติม: [[เอ็นโดรฟิน]]*

### สตูดิโออัลบั้ม

### Extended Play / มินิอัลบั้ม

### อัลบั้มรวมเพลง

### วีดีโออัลบั้ม

### ซิงเกิล

#### ซิงเกิลรับเชิญ

## รับเชิญในมิวสิควิดีโอ
* ตายก็ยอม ของ ปรีติ บารมีอนันต์ (พ.ศ. 2559)

## คอนเสิร์ต

### ทัวร์คอนเสิร์ตต่างประเทศ

* Da Endorphine made in USA - จัดแสดง 5 เมือง ได้แก่ นิวยอร์ก ซานฟรานซิสโก ดัลลัส บอสตัน และแอลเอ สหรัฐ 23 ตุลาคม - 3 พฤศจิกายน 2553
* Da Endorphine live in LONDON 7 ตุลาคม 2555

### คอนเสิร์ตร่วมกับศิลปินอื่น
* คอนเสิร์ต ขนนกกับดอกไม้ Secret Garden 18-20 ตุลาคม 2556 (4 รอบ) ร่วมกับ ธงไชย แมคอินไตย์ , นิว จิ๋ว , ลุลา และ ชมพู่ - อารยา เอ ฮาร์เก็ต ที่อิมแพ็ค อารีน่า เมืองทองธานี
* เดี่ยว 11 (ร้องเพลงสุดสวิงริงโก้อีโต้บั๊มพ์กับอุดม แต้พานิช และกอล์ฟ ฟักกลิ้งฮีโร่) ที่รอยัล พารากอน ฮอลล์

## รางวัล

## หมายเหตุ

## อ้างอิง

## แหล่งข้อมูลอื่น
* 
* 
* 

หมวดหมู่:บุคคลจากคณะนิเทศศาสตร์ มหาวิทยาลัยสยาม
หมวดหมู่:บุคคลจากอำเภอหนองฉาง
หมวดหมู่:โค้ชเดอะวอยซ์ไทยแลนด์
หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:บุคคลจากโรงเรียนสตรีวัดระฆัง
หมวดหมู่:นักร้องจากจังหวัดอุทัยธานี
พิธีเหยา

**พิธีเหยา** เป็นความเชื่อและพิธีกรรมในการรักษาสุขภาพของคนในชุมชนผู้ไทยที่สืบทอดมาแต่ครั้งบรรพกาลอันสืบเนื่องมาจาก
ความเชื่อดั้งเดิมที่นับถือผี เป็นการทำพิธีเพื่อติดต่อระหว่างผีกับคน ให้ผีช่วยเหลือแก้ปัญหาความเดือดร้อนโดยเฉพาะการเจ็บไข้ได้ป่วย

พบในพื้นที่แถบภาคอีสานของประเทศไทย โดยจะนิยมทำในแถบภูไทหรือผู้ไทย, ผู้ไท (จังหวัดกาฬสินธุ์, นครพนม, มุกดาหาร, สกลนคร) พิธีกรรมนี้เป็นการเสี่ยงทาย เมื่อมีการเจ็บป่วยในครอบครัว โดยการเจ็บป่วยนี้จะเชื่อว่าเป็นการกระทำของผี จึงต้องทำการเหยาเพื่อแก้ผี และเพื่อจะได้ทราบว่าผีต้องการอะไร หรือผู้เจ็บป่วยทำผิดผีอะไร จะได้ทำตาม เชื่อว่า หากแก้ผีแล้ว อาการเจ็บป่วยจะหายเป็นปกติ

มูลเหตุที่ต้องมีการเหยามาจากสภาพสังคมดั้งเดิมของชาวไทยที่ไม่มีสถานพยาบาลรับรองความเจ็บป่วย ก่อให้เกิดความจำเป็นที่ชาวไทยต้องดิ้นรนหาที่พึ่งยามเจ็บไข้ได้ป่วย ส่วนใหญ่นั้นใช้สมุนไพรพื้นบ้านที่มีในท้องถิ่นในการรักษาและดูแลสุขภาพ ในอดีตการรักษาโรคภัยไข้เจ็บจำเป็นต้องอาศัยผีเป็นผู้วินิจฉัยโรคบอกวิธีรักษา 

ในปัจจุบันแม้มีการแพทย์แผนใหม่ที่สามารถวินิจฉัยโรคได้ถูกต้อง แต่โรคบางโรคหรืออาการบางอย่างรักษาไม่หาย ผู้ป่วยที่ไม่มีที่พึ่งจึงจำเป็นต้องพึ่งพิธีกรรม อย่างน้อยจะทำให้จิตใจผู้ป่วยดีขึ้น จึงจัดเป็นพิธีกรรมที่สร้างขวัญและกำลังใจกับผู้ป่วยเป็นหลัก เมื่อผู้ป่วยอยู่ในวาระสุดท้ายของชีวิตหรือผู้ป่วยหายจากโรคและอาการเจ็บป่วยก็จะทำพิธีการเหยา ผู้ที่ทำพิธีการเหยาเรียกว่า หมอเหยาเป็นผู้ที่สืบทอดมาจากบรรพบุรุษโดยปู่ย่า ตายาย แม่ เป็นหมอเหยามาก่อนลูกก็จะสืบทอดการเป็นหมอเหยา แต่ในปัจจุบันนี้การสืบทอดการเป็นหมอเหยานั้นได้เลือนหายไปจากสังคมของกลุ่มชาติพันธุ์ผู้ไทยไปแล้ว ยังเหลือแต่หมอเหยาที่เป็นผู้อาวุโสของชุมชนเท่านั้น และการประกอบพิธีกรรมเหยายังคงเหลือให้เห็นเพียงแต่บางชุมชนเท่านั้น เนื่องจากสังคมสมัยใหม่ได้เขามามีบทบาทในการเปลี่ยนแปลงขนบธรรมเนียมประเพณีบางอย่างของชาวผู้ไทย ทั้งนี้ การเหยาเป็นการติดต่อสื่อสารของมนุษย์และวิญญาณ ซึ่งการติดต่อสื่อสารจะใช้ท่วงทำนองของดนตรีหรือที่ชาวผู้ไทยเรียกว่า กลอนลำ (หมอลำ) มีเครื่องดนตรีประเภทแคนประกอบการให้จังหวะ วิธีการติดต่อสื่อสาร กลอนลำและทำนอง เรียกว่า *การเหยา*

## ประเภทของการประกอบพิธีกรรมเหยา

* **การเหยาเพื่อคุมผีออก** เนื่องจากผู้ป่วยมีความเชื่อว่าการเจ็บป่วยที่เกิดขึ้นนั้น เกิดจากการกระทำของผีหรือวิญญาณทำให้เกิดการเจ็บป่วย ซึ่งจะต้องมีการเสี่ยงทายจากหมอเหยาทำพิธีคุมผีออกจากการร่ายรำของหมอเหยาประกอบกับดนตรีที่ใช้แคนเป็นเครื่องดนตรี
* **เหยาเพื่อให้ขวัญและกำลังใจ** เหยาต่ออายุ เหยาเพื่อชีวิต เหยาแก้บน เพื่อความเป็นสิริมงคลแก่ชีวิต ครอบครัวญาติพี่น้อง วงศ์ตระกูล ในช่วงเทศกาลงานสำคัญ ๆ ของหมู่บ้านชุมชน หรือฤดูกาลทำการเกษตรกรรมเพื่อให้ได้ผลผลิตมีความอุดมสมบูรณ์ตามที่คาดหวัง
* **เหยาเพื่อเลี้ยงผี** เพื่อเลี้ยงขอบคุณผีบรรพบุรุษในรอบปี ซึ่งพิธีการเหยาแบบนี้จะกระทำเพียงปีละครั้งเท่านั้นในช่วงเดือนเมษายนถึงเดือนมิถุนายนเท่านั้น เพื่อขอขมาและสักการะผีที่ช่วยปกป้องคุ้มครองชุมชนให้ปกติสุขไม่มีเรื่องอันใดที่ทำให้เกิดภัยพิบัติหรืออันตรายแก่ผู้คนในชุมชนผู้ไทย
* **การเหยาในงานบุญประจำปี** ส่วนมากกระทำพิธีกรรมในงานบุญผะเหวตเท่านั้น โดยมีการเหยาปีละครั้งเท่านั้นกระทำติดต่อกันทุก ๆ ปี ครบ 3 ปี แล้วจะเว้นช่วงของการประกอบพิธีเหยาในงานบุญประจำปีนี้ 1 ปี แล้วจึงกลับมาทำพิธีกรรมอีกครั้งเวียนแบบนี้ไปเรื่อย ๆ

## อ้างอิง

หมวดหมู่:ความเชื่อ
หมวดหมู่:ภาคอีสาน
หมวดหมู่:วัฒนธรรมภาคอีสาน
เจ้าจอมมารดาจันทร์

**เจ้าจอมมารดาจันทร์** สามารถหมายถึง
* เจ้าจอมมารดาจันทร์ ในรัชกาลที่ 4 ธิดาพระยาพิพิธสมบัติ (ทองสุก)
* เจ้าจอมมารดาจันทร์ ในรัชกาลที่ 5 ธิดาพระยาราชสัมภารากร (เทศ)
ภวตัณหา

**ภวตัณหา** แปลว่า *ความอยากในภพ*
**ภวตัณหา** ทั่วไปหมายถึงความอยากมีอยากเป็น คืออยากมีอย่างนั้นอย่างนี้ อยากเป็นนั่นเป็นนี่

**ภวตัณหา** ใจความสูงสุดหมายถึงความกำหนัดยินดีในรูปภพและอรูปภพ คือความพอใจติดใจในฌานด้วยความปรารถนาภพ อันเป็นความยินดีที่ประกอบด้วยสัสสตทิฐิ คือความเห็นว่าทุกสิ่งทุกอย่างเช่นเบญจขันธ์เป็นของเที่ยงแท้ ยั่งยืน มีติดต่อกันไปไม่เปลี่ยนแปลง กล่าวคืออยากเกิดอยากเป็นเช่นที่เป็นอยู่ตลอดไป

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
วิภวตัณหา

**วิภวตัณหา** แปลตรงตัวตามศัพท์บาลีว่า "ความไม่อยากมี" สามารถตีความได้หลายความหมาย

โดยทั่วไป **วิภวตัณหา** หมายถึงความไม่อยากมี ไม่อยากเป็น คืออยากจะพ้นจากภาวะที่ตนไม่ต้องการไม่อยากได้ เช่น อยากพ้นจากความยากจนจากความเจ็บไข้ พ้นจากความยากจน หรือ ไม่อยากเจอหน้าคนที่เราไม่ชอบใจ เป็นต้น

**วิภวตัณหา** อีกความหมายหนึ่ง หมายถึง ความคิดที่ผิด (อุจเฉททิฐิ) คือ เห็นว่าภพชาติไม่มี อันเป็นความความเห็นผิดที่ทำให้ไม่คำนึงถึงบาปบุญคุณโทษ เพราะความเห็นชนิดนี้เชื่อว่าชาติหน้าไม่มี คนเราตายแล้วสูญ จึงทำให้ปฏิบัติตนไปตามใจปรารถนาด้วยอำนาจของตัณหา โดยไม่กังวลถึงผลที่จะตามมาภายหลัง

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ